La Tourist Info Gandia premiada amb el premi a la Innovació a la Xarxa Tourist Info 2022
17 novembre 2022

## La Tourist Info Gandia premiada amb el premi a la Innovació a la Xarxa Tourist Info 202217 novembre 2022Última actualització: 17 novembre 2022

![](../gestion/img/e6084c09d6b69f3d87acc3172752fc8917c4c33a2f7dd01a722e0139545296c8.jpeg)  
  

Oliva ha acollit aquesta setmana la XXI edició de les Jornades anuals de la Xarxa Tourist Info de la Comunitat Valenciana. Una trobada on es pretén impulsar i millorar els serveis que rep el visitant a les oficines d'informació turística. Uns espais que en molts casos suposen la primera imatge que els turistes i visitants reben de les destinacions i que han adquirit cada vegada més importància.  
Durant aquestes jornades, la Tourist Info gandienca ha rebut el **premi a la Innovació a la Xarxa Tourist Info 2022**. Un reconeixement atorgat per l'ús de tours virtuals amb ulleres 3D per motivar els turistes a visitar els recursos naturals i diversificar el turisme.

El secretari autonòmic de Turisme, **Francesc Colomer**, va lliurar el premi a Gandia i va reiterar la importància dels informadors turístics. També va recalcar que des de les oficines Tourist Info "_mostreu la millor versió de tots nosaltres_" i ha afegit que "_la revolució més gran que tenim al davant és la de l'amabilitat, la cordialitat i l'hospitalitat_".

Per part seua, el regidor delegat de turisme, **Vicent Mascarell** s'ha mostrat satisfet pel premi. "_És un reconeixement que avala la feina que estem fent amb l'aplicació de les noves tecnologies. Unes eines que s'han convertit en fonamentals per promocionar-nos com a destinació i diferenciar-nos de les propostes que realitzen altres municipis_" va declarar l'edil qui ha volgut agrair als tècnics i funcionaris del consistori el treball que fan, alhora que ha afirmat que "_la sostenibilitat i la innovació ja formen part d'altres característiques nostres com ara el sol, la platja i la gastronomia. És una gran notícia que ens anima a continuar treballant en aquesta línia_".

[Twittear](https://twitter.com/share)